เอกสารแนบ 3

  -----------------------------------------------------------------------
  สรุปสาระสำคัญของสัญญาต่างๆ ของบริษัทย่อย

  -----------------------------------------------------------------------

1. บริษัท ทริปเปิลที บรอดแบนด์ จำกัด (มหาชน)

 สรุปสาระสำคัญของใบอนุญาตการประกอบกิจการโทรคมนาคมแบบที่สาม เลขที่ 3ก/49/001 

ชื่อใบอนุญาต : ใบอนุญาตการประกอบกิจการโทรคมนาคมแบบที่สาม

ผู้ออกใบอนุญาต : คณะกรรมการกิจการโทรคมนาคมแห่งชาติ

ผู้รับใบอนุญาต : บริษัท ทริปเปิลที บรอดแบนด์ จำกัด (มหาชน)

วันที่ออกใบอนุญาต : 23 กุมภาพันธ์ 2549

วันที่ใบอนุญาตหมดอายุ : 22 กุมภาพันธ์ 2569

ลักษณะและประเภทของ : 1. บริการโทรศัพท์ประจำที่

กิจการโทรคมนาคมที่อนุญาต 1.1 บริการโทรศัพท์พื้นฐาน

1.2 บริการโทรศัพท์สาธารณะ

1.3 บริการเสริมบนบริการโทรศัพท์ประจำที่ จำนวน 14 บริการ ได้แก่

- บริการรับสายเรียกซ้อน (Call Waiting Service)

- บริการโอนเลขหมาย (Call Forwarding Service)

- บริการจำกัดการเรียกออก (Outgoing Call Baring Service)

- บริการย่อเลขหมาย (Abbreviated Dialing Service)

- บริการเรียกซ้ำอัตโนมัติ (Automatic Call Repetition Service)

- บริการเลขหมายด่วน (Hot-Line Service)

- บริการสนทนาสามสาย (Conference Call Service)

- บริการตู้สาขาเสมือน (Centrex)

- บริการตู้สาขาอัตโนมัติแบบต่อตรง (Direct Inward Dialing : DID)

- บริการเลขหมายนำหมู่ (Hunting Group Service)

- บริการแสดงหมายเลขเรียกเข้า (Caller ID Presentation Service)

- บริการโทรฟรี (Free Phone Service)

- บริการ Mass Calling

- บริการ Calling Card

2. บริการสื่อสารข้อมูล

2.1 บริการโครงข่ายดิจิตอล (DDN)

2.2 บริการวงจรเชื่อมต่อความเร็วสูง

2.3 บริการโครงข่ายเสมือน

2.4 บริการโครงข่ายเสมือนแบบ Dial-up (VPDN)

2.5 บริการประชุมทางไกลแบบพหุสื่อ

ค่าธรรมเนียม : 1. ค่าธรรมเนียมรายปีสำหรับใบอนุญาตแบบที่สาม :
ผู้รับใบอนุญาตจะต้องชำระเป็นรายปี ในอัตราร้อยละ 2.0
ของรายได้จากการประกอบกิจการโทรคมนาคมในแต่ละปีก่อนหักค่าใช้จ่ายของผู้รับใบอนุญาตแบบที่สาม

2.
ค่าธรรมเนียมในการนําส่งกองทุนเพื่อการจัดให้มีบริการโทรคมนาคมพื้นฐานโดยทั่วถึงและบริการเพื่อสังคม
(Universal Service Obligations หรือ USO) :
ในกรณีที่ผู้รับใบอนุญาตไม่สามารถจัดให้มีบริการโทรคมนาคมพื้นฐานโดยทั่วถึงและบริการเพื่อสังคมตามที่
กทช. กำหนดไว้
ผู้รับใบอนุญาตต้องจัดสรรเงินรายได้จากการประกอบกิจการโทรคมนาคมโดยให้นำส่งรายได้ก่อนหักค่าใช้จ่ายของผู้รับใบอนุญาตในการประกอบกิจการที่ได้รับอนุญาตในอัตราร้อยละ
4 ต่อปี หรือตามอัตราที่ กทช. ประกาศกำหนด
เข้ากองทุนพัฒนากิจการโทรคมนาคมเพื่อประโยชน์สาธารณะ

3. ค่าธรรมเนียมเลขหมายโทรคมนาคม:

3.1 เลขหมายโทรคมนาคมทั่วไป 1 บาท/เลขหมาย/เดือน (สำหรับเลขหมายที่ขอก่อนปี 2552)

3.2 เลขหมายโทรคมนาคมพิเศษ 4 หลัก 10,000 บาท/เลขหมาย/เดือน

2. บริษัท ทริปเปิลที อินเทอร์เน็ต จำกัด

 สรุปสาระสำคัญของใบอนุญาตการให้บริการอินเทอร์เน็ต แบบที่หนึ่ง เลขที่ NTC/MM/INT/ISP/I/011/2550

ชื่อใบอนุญาต : ใบอนุญาตการให้บริการอินเทอร์เน็ต แบบที่หนึ่ง
(เป็นใบอนุญาตแบบที่ต่ออายุคราวละ 5 ปี)

ผู้ออกใบอนุญาต : คณะกรรมการกิจการโทรคมนาคมแห่งชาติ

ผู้รับใบอนุญาต : บริษัท ทริปเปิลที อินเทอร์เน็ต จำกัด

วันที่ออกใบอนุญาต : 20 มิถุนายน 2550 (ได้รับใบอนุญาตในปีแรก)

วันที่ใบอนุญาตหมดอายุ : 19 มิถุนายน 2557

ลักษณะและประเภทของ : 1. บริการอินเทอร์เน็ตแบบ Dial-up

กิจการโทรคมนาคมที่อนุญาต 2. บริการอินเทอร์เน็ตแบบ ADSL

3. บริการอินเทอร์เน็ตแบบ Leased Line

4. บริการอินเทอร์เน็ตแบบ WiFi

5. บริการเสียงผ่านการให้บริการอินเทอร์เน็ต ที่ไม่มีเลขหมายโทรศัพท์

6. บริการอื่นๆ เช่น Web Hosting, Mail Hosting, Backup Server

ค่าธรรมเนียม : ค่าธรรมเนียมรายปีสำหรับใบอนุญาตบริการอินเทอร์เน็ตแบบที่หนึ่ง :
ค่าอนุญาตปีแรก 25,000 บาท ค่าอนุญาตสำหรับปีถัดไป 20,000 บาท

3. บริษัท อิน คลาวด์ จำกัด

 สรุปสาระสำคัญของบัตรส่งเสริมการลงทุน เลขที่ 2200(7)/2554 

ชื่อ : บัตรส่งเสริมการลงทุน

ผู้ออก : คณะกรรมการส่งเสริมการลงทุน

ผู้รับ : บริษัท อิน คลาวด์ จำกัด

วันที่ได้รับอนุมัติการส่งเสริม : 26 กรกฎาคม 2554

วันที่ออกบัตร : 29 กันยายน2554

ลักษณะและประเภทของ : ส่งเสริมการลงทุนในกิจการซอฟต์แวร์ประเภท Enterprise
software, Digital content และ

กิจการที่ได้รับการส่งเสริม Embedded software ประเภท 5.8 กิจการซอฟต์แวร์

เงื่อนไข : ผู้รับการส่งเสริมต้องปฏิบัติตามเงื่อนไขทั่วไปและปฏิบัติตามเงื่อนไขเฉพาะ

สรุปสาระสำคัญของเงื่อนไขเฉพาะของโครงการดังนี้

1. เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่
โดยจะต้องยื่นขออนุมัติบัญชีรายการเครื่องจักรก่อนการใช้สิทธิและประโยชน์ยกเว้นหรือลดหย่อนอากรขาเข้าเครื่องจักร
ตามแบบและวิธีการที่กำหนด

2. จะต้องดำเนินการให้แล้วเสร็จพร้อมที่จะเปิดดำเนินการได้ภายในกำหนดเวลาไม่เกิน36 เดือน
นับแต่วันที่ออกบัตรส่งเสริม โดยจะต้องแจ้งขอเปิดดำเนินการตามแบบที่กำหนด

3. จะต้องมีทุนจดทะเบียนไม่น้อยกว่าสิบล้านบาท
โดยจะต้องชำระเต็มมูลค่าหุ้นก่อนวันเปิดดำเนินการ

4. บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละห้าสิบเอ็ดของทุนจดทะเบียน

5. จะต้องดำเนินการตามสาระสำคัญของโครงการที่ได้รับการส่งเสริม ในเรื่องดังต่อไปนี้

5.1 ชนิดของกิจการซอฟต์แวร์ประเภท Enterprise software, Digital content และ
Embedded software

5.2 จะต้องมีกระบวนการพัฒนาซอฟต์แวร์ ตามที่กำหนดไว้ในเงื่อนไขเฉพาะ

6. จะต้องมีขนาดการลงทุน (ไม่รวมค่าที่ดินและทุนหมุนเวียน) ไม่น้อยกว่าหนึ่งล้านบาท

7.
รายได้จากการจำหน่ายหรือการให้บริการอันเป็นผลงานที่เกี่ยวข้องกับซอฟต์แวร์ที่ได้รับการส่งเสริมโดยตรง
ถือเป็นรายได้ที่ได้รับการส่งเสริมการลงทุน

สิทธิประโยชน์ที่ได้รับ : สรุปสิทธิประโยชน์ที่จะได้รับตามพระราชบัญญัติส่งเสริมการลงทุน ดังนี้

1.
ให้ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาทำงานเฉพาะตำแหน่งหน้าที่การทำงานที่คณะกรรมการส่งเสริมการลงทุนให้ความเห็นชอบ
ตามจำนวน
และกำหนดระยะเวลาให้อยู่ในราชอาณาจักรเท่าที่คณะกรรมการส่งเสริมการลงทุนพิจารณาเห็นสมควร
ตลอดระยะเวลาเท่าที่ได้รับอนุญาตให้อยู่ในราชอาณาจักร

2.
ให้ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติตลอดระยะเวลาที่ได้รับการส่งเสริม

3.
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น
ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคล
ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพ้นกำหนดเวลานั้น
โดยจะเลือกหักจากกำไรสุทธิของปีใดปีหนึ่งหรือหลายปีก็ได้

4.
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
31
ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4. บริษัท จัสมิน ซับมารีน เทเลคอมมิวนิเคชั่นส์ จำกัด และบริษัท ไทย ลองดิสแทนส์
เทเลคอมมิวนิเคชั่นส์ จำกัด

 สรุปสาระสำคัญของสัญญาร่วมลงทุนสร้างโครงข่ายเคเบิ้ลใต้น้ำ 

ชื่อสัญญา : สัญญาร่วมลงทุนสร้างโครงข่ายเคเบิ้ลใต้น้ำ

คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และบริษัท จัสมิน ซับมารีน
เทเลคอมมิวนิเคชั่นส์ จำกัด (ในสัญญาเรียกว่า “บริษัท”)

วันที่ทำสัญญา : 4 ตุลาคม 2534

อายุของสัญญา : 20 ปี

สาระสำคัญ : 1. ลักษณะของสัญญา
เป็นการตกลงร่วมสร้างโครงข่ายเคเบิ้ลใต้น้ำตามกำหนดเวลาภายใต้สัญญานี้
โดยมีกำหนดเวลาให้บริษัทมีสิทธิรับส่วนแบ่งรายได้เป็นเวลา 20 ปี นับแต่วันลงนามในสัญญา

2. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ตลอดจนทรัพย์สินที่มีเพื่อดำเนินการตามสัญญานี้
จะตกเป็นกรรมสิทธิ์ของทีโอทีทันทีที่ติดตั้งและทดสอบเรียบร้อยแล้ว
และทีโอทีจะมอบกลับมาให้บริษัทเป็นผู้ดูแลบำรุงรักษาตลอดอายุสัญญา

3. ค่าตอบแทน ทีโอทีจะแบ่งรายได้ที่ได้รับจากการให้บริการให้กับบริษัทในแต่ละปี เริ่มตั้งแต่วันที่ 4
ตุลาคม 2534 จนถึงวันที่ 3 ตุลาคม 2554 ดังนี้

1) รายได้ที่เกิดขึ้นจากการเปิดบริการของทีโอทีในส่วนของช่องสัญญาณสำหรับทางไกล
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = ระยะเวลาที่ทีโอทีใช้กำหนดไว้ช่องสัญญาณละ 65 นาทีต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ทางไกลอัตโนมัติของทีโอทีต่อนาทีสำหรับเวลาภาคกลางวันระหว่างจุด

2) รายได้ที่เกิดขึ้นจากการเปิดบริการของทีโอที ในส่วนของช่องสัญญาณสำหรับท้องถิ่น
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = จำนวนครั้งที่ทีโอทีนำไปให้บริการ กำหนดไว้ช่องสัญญาณละ 22 ครั้งต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ภายในท้องถิ่นของทีโอที โดยใช้อัตรา 3 บาทต่อครั้ง

สำหรับส่วนแบ่งรายได้ที่บริษัทจะได้รับจากทีโอที นั้น กำหนดไว้เป็นร้อยละของรายได้ตามอัตราส่วน
ดังนี้

+---------------+---------------------------+-------------------------+
| ปีที่            |                           | ส่วนของรายได้ (ร้อยละต่อปี)  |
+---------------+---------------------------+-------------------------+
| 1             | 4 ต.ค. 34 - 3 ต.ค. 35     | 0.0                     |
|               |                           |                         |
| 2-3           | 4 ต.ค. 35 - 3 ต.ค. 37     | 31.0                    |
|               |                           |                         |
| 4             | 4 ต.ค. 37 - 3 ต.ค. 38     | 30.0                    |
|               |                           |                         |
| 5             | 4 ต.ค. 38 - 3 ต.ค. 39     | 29.0                    |
|               |                           |                         |
| 6             | 4 ต.ค. 39 - 3 ต.ค. 40     | 26.0                    |
|               |                           |                         |
| 7             | 4 ต.ค. 40 - 3 ต.ค. 41     | 24.0                    |
|               |                           |                         |
| 8-15          | 4 ต.ค. 41 - 3 ต.ค. 49     | 20.0                    |
|               |                           |                         |
| 16            | 4 ต.ค. 49 - 3 ต.ค. 50     | 17.5                    |
|               |                           |                         |
| 17            | 4 ต.ค. 50 - 3 ต.ค. 51     | 17.0                    |
|               |                           |                         |
| 18            | 4 ต.ค. 51 - 3 ต.ค. 52     | 16.0                    |
|               |                           |                         |
| 19            | 4 ต.ค. 52 - 3 ต.ค. 53     | 14.0                    |
|               |                           |                         |
| 20            | 4 ต.ค. 53 - 3 ต.ค. 54     | 13.0                    |
+---------------+---------------------------+-------------------------+

4. การประกันภัยทรัพย์สิน บริษัทจะต้องเอาประกันภัยโครงข่ายเคเบิ้ลใต้น้ำ และทรัพย์สินต่างๆ
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินตลอดอายุสัญญา
โดยระบุให้ทีโอที เป็นผู้รับประโยชน์ร่วมและบริษัทเป็นผู้ชำระเบี้ยประกันและค่าใช้จ่ายอื่นๆ

5. การขยายขอบข่ายการให้บริการ ในระหว่างอายุสัญญา
หากทีโอทีจะขยายจำนวนวงจรของโครงข่ายเคเบิ้ลใต้น้ำ
หรือบริษัทจะเปลี่ยนแปลงรายการรายละเอียดของเครื่องอุปกรณ์ทั้งสองฝ่ายจะตกลงเจรจากันในรายละเอียดและเจรจาอัตราการแบ่งรายได้บนพื้นฐานของความเป็นธรรม

 สรุปสาระสำคัญของข้อตกลงต่อท้ายสัญญา ฉบับที่ 2 สัญญาร่วมลงทุนสร้างโครงข่ายเคเบิ้ลใต้น้ำ

ชื่อสัญญา : ข้อตกลงต่อท้ายสัญญา ฉบับที่ 2 สัญญาร่วมลงทุนสร้างโครงข่ายเคเบิ้ลใต้น้ำ

: สัญญาโอนและรับสิทธิและหน้าที่ ตามสัญญาร่วมทุนสร้างโครงข่ายเคเบิ้ลใต้น้ำ

คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และบริษัท จัสมิน ซับมารีน
เทเลคอมมิวนิเคชั่นส์ จำกัด กับ บริษัท ไทย ลองดิสแทนส์ เทเลคอมมิวนิเคชั่นส์ จำกัด
(ในสัญญาเรียกว่า “บริษัท”)

วันที่ทำสัญญา : 13 พฤษภาคม 2539

อายุของสัญญา : 15 ปี 5 เดือน

สาระสำคัญ : 1. ลักษณะของสัญญา
เป็นการตกลงร่วมสร้างโครงข่ายเคเบิ้ลใต้น้ำตามกำหนดเวลาภายใต้สัญญานี้
โดยมีกำหนดเวลาให้บริษัทมีสิทธิรับส่วนแบ่งรายได้ตั้งแต่ส่งมอบและเปิดให้บริการได้จนถึงวันสิ้นสุดของสัญญาสัมปทาน
คือวันที่ 3 ตุลาคม พ.ศ. 2554 เป็นเวลา 15 ปี นับแต่วันลงนามในสัญญา

2. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ตลอดจนทรัพย์สินที่มีเพื่อดำเนินการตามสัญญานี้จะตกเป็นกรรมสิทธิ์ของทีโอทีทันทีที่ติดตั้งและทดสอบเรียบร้อยแล้ว
และทีโอทีจะมอบกลับมาให้บริษัทเป็นผู้ดูแลบำรุงรักษาตลอดอายุสัญญา

3. ค่าตอบแทน
ทีโอทีจะแบ่งรายได้ที่ได้รับจากการให้บริการโครงข่ายเคเบิ้ลใต้น้ำให้กับบริษัทในแต่ละปี
เริ่มตั้งแต่วันที่เปิดให้บริการจนถึงวันที่ 3 ตุลาคม 2554 ดังนี้

1) รายได้ที่เกิดขึ้นจากการเปิดบริการของทีโอที ในส่วนของช่องสัญญาณสำหรับทางไกล
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = ระยะเวลาที่ทีโอทีใช้ กำหนดไว้ช่องสัญญาณละ 65 นาทีต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ทางไกลอัตโนมัติของทีโอที ต่อนาทีสำหรับเวลาภาคกลางวันระหว่างจุด

2) รายได้ที่เกิดขึ้นจากการเปิดบริการของทีโอที ในส่วนของช่องสัญญาณสำหรับท้องถิ่น
มีสูตรในการคำนวณ ดังนี้ (แก้ไขเพิ่มเติมตามข้อตกลงต่อท้ายสัญญา ฉบับที่ 1)

รายได้ต่อปี = A x 365 x B x C

โดยที่ A = จำนวนครั้งที่ทีโอทีนำไปให้บริการ กำหนดไว้ช่องสัญญาณละ 22 ครั้งต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ภายในท้องถิ่นของทีโอที โดยใช้อัตรา 3 บาทต่อครั้ง

สำหรับส่วนแบ่งรายได้ที่บริษัทจะได้รับจากทีโอที นั้น
กำหนดไว้เป็นร้อยละของรายได้ตามอัตราส่วนดังนี้

+----------------+-------------------------+--------------------------+
| ปีที่             |                         | ส่วนของรายได้ (ร้อยละต่อปี)   |
+----------------+-------------------------+--------------------------+
| 1              | 4 ต.ค. 39 - 3 ต.ค. 40   | 26.0                     |
|                |                         |                          |
| 2              | 4 ต.ค. 40 - 3 ต.ค. 41   | 24.0                     |
|                |                         |                          |
| 3-10           | 4 ต.ค. 41 - 3 ต.ค. 49   | 20.0                     |
|                |                         |                          |
| 11             | 4 ต.ค. 49 - 3 ต.ค. 50   | 17.0                     |
|                |                         |                          |
| 12             | 4 ต.ค. 50 - 3 ต.ค. 51   | 16.5                     |
|                |                         |                          |
| 13             | 4 ต.ค. 51 - 3 ต.ค. 52   | 15.5                     |
|                |                         |                          |
| 14             | 4 ต.ค. 52 - 3 ต.ค. 53   | 13.5                     |
|                |                         |                          |
| 15             | 4 ต.ค. 53 - 3 ต.ค. 54   | 12.5                     |
+----------------+-------------------------+--------------------------+

4. การประกันภัยทรัพย์สิน บริษัทจะต้องเอาประกันภัยโครงข่ายเคเบิ้ลใต้น้ำ และทรัพย์สินต่างๆ
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินตลอดอายุสัญญา
โดยระบุให้ทีโอที เป็นผู้รับประโยชน์ร่วมและบริษัทเป็นผู้ชำระเบี้ยประกันและค่าใช้จ่ายอื่นๆ

5. บริษัท จัสเทล เน็ทเวิร์ค จำกัด

 สรุปสาระสำคัญของใบอนุญาตประกอบกิจการโทรคมนาคมแบบที่สอง ที่มีโครงข่ายเป็นของตนเอง เลขที่ 2ก/49/003

ชื่อใบอนุญาต : ใบอนุญาตประกอบกิจการโทรคมนาคมแบบที่สอง ที่มีโครงข่ายเป็นของตนเอง

ผู้ออกใบอนุญาต : คณะกรรมการกิจการโทรคมนาคมแห่งชาติ

ผู้รับใบอนุญาต : บริษัท จัสเทล เน็ทเวิร์ค จำกัด

วันที่ออกใบอนุญาต : 30 พฤศจิกายน 2549

วันที่ใบอนุญาตสิ้นอายุ : 29 พฤศจิกายน 2564

สาระสำคัญ : 1. ลักษณะใบอนุญาตเป็นใบอนุญาตให้บริษัทสามารถประกอบกิจการโทรคมนาคม
ตามที่ได้รับอนุญาต ซึ่งได้รับความเห็นชอบจากคณะกรรมการกิจการโทรคมนาคมแห่งชาติ
โดยมีกำหนดเวลาให้บริษัทดำเนินกิจการได้เป็นเวลา 15 ปี นับแต่วันที่ออกใบอนุญาต

2. ผู้รับใบอนุญาตสามารถให้บริการโทรคมนาคมจำกัดเฉพาะกลุ่มบุคคล
โดยให้บริการบนโครงข่ายของตนเอง ตามลักษณะและประเภทกิจการโทรคมนาคม
ระยะเวลาการให้บริการและพื้นที่การให้บริการ
รูปแบบโครงสร้างโครงข่ายโทรคมนาคมและรูปแบบบริการ
ตามที่คณะกรรมการกิจการโทรคมนาคมเห็นชอบ และกำหนดในเงื่อนไขใบอนุญาต

  3. การเพิ่มเติมลักษณะหรือประเภทบริการอื่นใดนอกจากที่ได้รับอนุญาตตามเงื่อนไข
  ให้ผู้รับใบอนุญาตแจ้งให้คณะกรรมการกิจการโทรคมนาคมแห่งชาติทราบเพื่อพิจารณา
  และนำส่งรายละเอียดข้อมูลต่างๆ ตามที่คณะกรรมการร้องขอ

  4. ค่าธรรมเนียมและค่าบริการในกิจการโทรคมนาคม
  ผู้รับใบอนุญาตจะต้องกำหนดค่าธรรมเนียมและค่าบริการในอัตราเดียวกันสำหรับบริการลักษณะหรือประเภทเดียวกัน
  ทั้งนี้ต้องปฏิบัติต่อผู้ใช้บริการ ผู้รับใบอนุญาตหรือผู้ประกอบกิจการโทรคมนาคมรายอื่นๆ
  บนพื้นฐานของความเป็นธรรม โดยการกำหนดและเปลี่ยนแปลงอัตราค่าธรรมเนียม หรือค่าบริการ
  ให้ปฏิบัติตามประกาศโทรคมนาคมและระเบียบ ข้อบังคับ ประกาศ คำสั่ง ข้อกำหนด
  หรือหลักเกณฑ์ใดๆ ที่เกี่ยวข้องที่คณะกรรมการกิจการโทรคมนาคมแห่งชาติกำหนด

 สรุปสาระสำคัญของใบอนุญาตการให้บริการอินเทอร์เน็ตแบบที่หนึ่ง (ที่ไม่มีโครงข่ายเป็นของตนเอง)

 เลขที่ NTC/MM/INT/ISP/I/021/2551

ชื่อใบอนุญาต : ใบอนุญาตการให้บริการอินเทอร์เน็ตแบบที่หนึ่ง (ที่ไม่มีโครงข่ายเป็นของตนเอง)

ผู้ออกใบอนุญาต : คณะกรรมการกิจการโทรคมนาคมแห่งชาติ

ผู้รับใบอนุญาต : บริษัท จัสเทล เน็ทเวิร์ค จำกัด

วันที่ออกใบอนุญาต : 6 พฤศจิกายน 2551

วันที่ใบอนุญาตสิ้นอายุ : 5 พฤศจิกายน 2557

สาระสำคัญ : 1. ลักษณะใบอนุญาตเป็นใบอนุญาตให้บริษัทสามารถให้บริการอินเทอร์เน็ต
ตามที่ได้รับอนุญาต ซึ่งได้รับความเห็นชอบจากคณะกรรมการกิจการโทรคมนาคมแห่งชาติ
โดยมีกำหนดเวลาให้บริษัทดำเนินกิจการได้เป็นเวลา 5 ปี นับแต่วันที่ออกใบอนุญาต

2. ผู้รับใบอนุญาตสามารถให้บริการอินเทอร์เน็ตแก่กลุ่มลูกค้าองค์กรและลูกค้ารายย่อย
โดยให้บริการตามลักษณะและประเภทการให้บริการอินเทอร์เน็ต
พื้นที่การให้บริการและรูปแบบบริการ ตามที่คณะกรรมการกิจการโทรคมนาคมเห็นชอบ
และกำหนดในเงื่อนไขใบอนุญาต

  3. การเพิ่มเติมลักษณะหรือประเภทบริการอื่นใดนอกจากที่ได้รับอนุญาตตามเงื่อนไข
  ให้ผู้รับใบอนุญาตแจ้งให้คณะกรรมการกิจการโทรคมนาคมแห่งชาติทราบเพื่อพิจารณา
  และนำส่งรายละเอียดข้อมูลต่างๆ ตามที่คณะกรรมการร้องขอ

  4. ค่าธรรมเนียมและค่าบริการอินเทอร์เน็ต
  ผู้รับใบอนุญาตจะต้องกำหนดค่าธรรมเนียมและค่าบริการในอัตราเดียวกันสำหรับบริการลักษณะหรือประเภทเดียวกัน
  ทั้งนี้ต้องปฏิบัติต่อผู้ใช้บริการบนพื้นฐานของความเป็นธรรม
  โดยการกำหนดและเปลี่ยนแปลงอัตราค่าธรรมเนียม หรือค่าบริการ
  ให้ปฏิบัติตามประกาศโทรคมนาคมและระเบียบ ข้อบังคับ ประกาศ คำสั่ง ข้อกำหนด
  หรือหลักเกณฑ์ใดๆ ที่เกี่ยวข้องที่คณะกรรมการกิจการโทรคมนาคมแห่งชาติกำหนด

 สรุปสาระสำคัญของใบอนุญาตให้บริการอินเทอร์เน็ตเกตเวย์ระหว่างประเทศ และบริการชุมสายอินเทอร์เน็ต แบบที่สอง

(ที่มีโครงข่ายเป็นของตนเอง) เลขที่ NTC/INT/II/002/2552

  ชื่อใบอนุญาต : ใบอนุญาตให้บริการอินเทอร์เน็ตเกตเวย์ระหว่างประเทศ
  และบริการชุมสายอินเทอร์เน็ต แบบที่สอง (ที่มีโครงข่ายเป็นของตนเอง)

  ผู้ออกใบอนุญาต : คณะกรรมการกิจการโทรคมนาคมแห่งชาติ

  ผู้รับใบอนุญาต : บริษัท จัสเทล เน็ทเวิร์ค จำกัด

  วันที่ออกใบอนุญาต : 30 มีนาคม 2552

  วันที่ใบอนุญาตสิ้นอายุ : 29 มีนาคม 2557

สาระสำคัญ : 1.
บริษัทสามารถให้บริการโทรคมนาคมภายใต้ใบอนุญาตการให้บริการอินเทอร์เน็ตเกตเวย์ระหว่างประเทศและบริการชุมสายอินเทอร์เน็ตแบบที่สอง
ที่มีโครงข่ายเป็นของตนเอง ซึ่งได้รับความเห็นชอบจากคณะกรรมการกิจการโทรคมนาคมแห่งชาติ
โดยมีกำหนดเวลาให้บริษัทดำเนินกิจการได้เป็นเวลา 5 ปี นับแต่วันที่ออกใบอนุญาต

2. ผู้รับใบอนุญาตสามารถให้บริการโทรคมนาคมจำกัดเฉพาะกลุ่มบุคคล
โดยให้บริการบนโครงข่ายของตนเอง ตามลักษณะและประเภทกิจการโทรคมนาคม
ระยะเวลาการให้บริการและพื้นที่การให้บริการ
รูปแบบโครงสร้างโครงข่ายโทรคมนาคมและรูปแบบบริการ
ตามที่คณะกรรมการกิจการโทรคมนาคมเห็นชอบ

  3.
  ผู้รับใบอนุญาตต้องเชื่อมต่อวงจรระหว่างเครือข่ายของผู้รับใบอนุญาตกับเครือข่ายในต่างประเทศโดยเช่าระบบสื่อสัญญาณระหว่างประเทศจากผู้ได้รับอนุญาตจากคณะกรรมการ
  และผู้มีสิทธิให้บริการดังกล่าวตามที่กฎหมายกำหนดไว้

  4.
  ผู้รับใบอนุญาตต้องกำหนดค่าธรรมเนียมและค่าบริการในอัตราเดียวกันสำหรับบริการลักษณะหรือประเภทเดียวกัน
  ทั้งนี้ต้องปฏิบัติต่อผู้ใช้บริการ ผู้รับใบอนุญาตหรือผู้ประกอบการรายอื่นๆ
  บนพื้นฐานของความเป็นธรรม
  หรือกีดกันการแข่งขันอย่างเสรีโดยการกำหนดและเปลี่ยนแปลงอัตราค่าธรรมเนียม หรือค่าบริการ
  ให้ปฏิบัติตามประกาศโทรคมนาคมและระเบียบ ข้อบังคับ ประกาศ คำสั่ง ข้อกำหนด
  หรือหลักเกณฑ์ใดๆ ที่เกี่ยวข้องที่คณะกรรมการกิจการโทรคมนาคมแห่งชาติกำหนด

 สรุปสาระสำคัญของใบอนุญาตประกอบกิจการโทรคมนาคมแบบที่สาม ที่มีโครงข่ายเป็นของตนเอง เลขที่ 3ก/52/003

ชื่อใบอนุญาต : ใบอนุญาตประกอบกิจการโทรคมนาคมแบบที่สาม ที่มีโครงข่ายเป็นของตนเอง

ผู้ออกใบอนุญาต : คณะกรรมการกิจการโทรคมนาคมแห่งชาติ

ผู้รับใบอนุญาต : บริษัท จัสเทล เน็ทเวิร์ค จำกัด

วันที่ออกใบอนุญาต : 18 พฤศจิกายน 2552

วันที่ใบอนุญาตสิ้นอายุ : 17 พฤศจิกายน 2567

สาระสำคัญ : 1. ลักษณะใบอนุญาตเป็นใบอนุญาตให้บริษัทสามารถประกอบกิจการโทรคมนาคม
ตามที่ได้รับอนุญาต ซึ่งได้รับความเห็นชอบจากคณะกรรมการกิจการโทรคมนาคมแห่งชาติ
โดยมีกำหนดเวลาให้บริษัทดำเนินกิจการได้เป็นเวลา 15 ปี นับแต่วันที่ออกใบอนุญาต

2. ผู้รับใบอนุญาตสามารถให้บริการโทรคมนาคมจำกัดเฉพาะกลุ่มบุคคล
โดยให้บริการบนโครงข่ายของตนเอง ตามลักษณะและประเภทกิจการโทรคมนาคม
ระยะเวลาการให้บริการและพื้นที่การให้บริการ
รูปแบบโครงสร้างโครงข่ายโทรคมนาคมและรูปแบบบริการ
ตามที่คณะกรรมการกิจการโทรคมนาคมเห็นชอบ และกำหนดในเงื่อนไขใบอนุญาต

3. การเพิ่มเติมลักษณะหรือประเภทบริการอื่นใดนอกจากที่ได้รับอนุญาตตามเงื่อนไข
ให้ผู้รับใบอนุญาตแจ้งให้คณะกรรมการกิจการโทรคมนาคมแห่งชาติทราบเพื่อพิจารณา
และนำส่งรายละเอียดข้อมูลต่างๆ ตามที่คณะกรรมการร้องขอ

4. ค่าธรรมเนียมและค่าบริการในกิจการโทรคมนาคม
ผู้รับใบอนุญาตจะต้องกำหนดค่าธรรมเนียมและค่าบริการในอัตราเดียวกันสำหรับบริการลักษณะหรือประเภทเดียวกัน
ทั้งนี้ต้องปฏิบัติต่อผู้ใช้บริการ ผู้รับใบอนุญาตหรือผู้ประกอบกิจการโทรคมนาคมรายอื่นๆ
บนพื้นฐานของความเป็นธรรม โดยการกำหนดและเปลี่ยนแปลงอัตราค่าธรรมเนียม หรือค่าบริการ
ให้ปฏิบัติตามประกาศโทรคมนาคมและระเบียบ ข้อบังคับ ประกาศ คำสั่ง ข้อกำหนด
หรือหลักเกณฑ์ใดๆ ที่เกี่ยวข้องที่คณะกรรมการกิจการโทรคมนาคมแห่งชาติกำหนด

6. บริษัท จัสมิน อินเตอร์เนต จำกัด

 สรุปสาระสำคัญของใบอนุญาตให้บริการอินเตอร์เนตแบบที่หนึ่ง เลขที่ NTC/MM/INT/ISP/I/015/2549

 ชื่อใบอนุญาต : ใบอนุญาตให้บริการอินเตอร์เนตแบบที่หนึ่ง เลขที่ NTC/MM/INT/ISP/I/015/2549

ผู้ออกใบอนุญาต : คณะกรรมการกิจการโทรคมนาคมแห่งชาติ

ผู้รับใบอนุญาต : บริษัท จัสมิน อินเตอร์เนต จำกัด

วันที่รับใบอนุญาต : 28 กรกฎาคม 2552

วันที่หมดอายุ : 27 กรกฎาคม 2557

สาระสำคัญ : บริษัท จัสมิน อินเตอร์เนต จำกัด ให้บริการอินเตอร์เนต (Internet Service)
ภายใต้ขอบเขตของใบอนุญาตการให้บริการอินเตอร์เนต แบบที่หนึ่ง
ประเภทไม่มีโครงข่ายโทรคมนาคมเป็นของตนเอง
(เช่าใช้ผ่านโครงข่ายโทรคมนาคมของโทรคมนาคมผู้ให้บริการอื่น) เฉพาะบริการอินเตอร์เนต
ดังต่อไปนี้

1. การให้บริการอินเตอร์เนตแบบ Narrowband (Dialup Modem)

2. การให้บริการอินเตอร์เนตแบบ Broadband (Dialup Modem)
โดยเชื่อมต่ออินเตอร์เนตผ่านสายโทรศัพท์ในโครงข่ายดิจิตอล (ISDN)

3. การให้บริการอินเตอร์เนตแบบ ADSL

4. การให้บริการอินเตอร์เนตแบบสายเช่า Leased Line

5. การให้บริการอินเตอร์เนตแบบ WiFi ย่านความถี่วิทยุ 2.4 GHz กำลังส่ง EIRP ไม่เกิน 100
มิลลิวัตต์

6. บริการเสียงผ่านการให้อินเตอร์เนต (Voice over Internet Protocol หรือ Internet
Telephony) เฉพาะการให้บริการจากคอมพิวเตอร์ถึงคอมพิวเตอร์
และคอมพิวเตอร์ถึงเครื่องโทรศัพท์ที่ไม่มีการใช้เลขหมายโทรศัพท์ในการให้บริการ

7. บริการการอินเตอร์เนตแบบให้บริการผ่านโครงข่ายคลื่นความถี่ Cellular

8. บริการแลกเปลี่ยนข้อมูลอิเล็คทรอนิกส์ (Electronic Data Interchange: EDI)

9. บริการอื่นๆ ได้แก่ Web Hosting, Mail Hosting, Dedication Server,
Co-location Data และ Backup server

 สรุปสาระสำคัญของใบอนุญาตประกอบกิจการโทรคมนาคม แบบที่หนึ่ง เลขที่ 1/50/001

 ชื่อใบอนุญาต : ใบอนุญาตประกอบกิจการโทรคมนาคม แบบที่หนึ่ง เลขที่ 1/50/001

ผู้ออกใบอนุญาต : คณะกรรมการกิจการโทรคมนาคมแห่งชาติ

ผู้รับใบอนุญาต : บริษัท จัสมิน อินเตอร์เนต จำกัด

วันที่รับใบอนุญาต : 25 มกราคม 2553

วันที่หมดอายุ : 24 มกราคม 2558

สาระสำคัญ : บริษัท จัสมิน อินเตอร์เนต จำกัด สามารถให้บริการบัตรโทรศัพท์ระหว่างประเทศ
(International Calling Card) การให้บริการขายต่อบริการ ภายใต้ขอบเขตใบอนุญาต
ประกอบกิจการโทรคมนาคม แบบที่หนึ่ง เลขที่ 1/50/001

 

7. บริษัท อคิวเมนท์ จำกัด

 ใบอนุญาตประกอบกิจการโทรคมนาคม แบบที่สองที่ไม่มีโครงข่ายโทรคมนาคมเป็นของตนเอง เลขที่ 2ข/49/001

ผู้ออกใบอนุญาต : คณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ

 อายุใบอนุญาต : 5 ปี ตั้งแต่ 30 พฤศจิกายน 2549 ถึง 29 พฤศจิกายน 2554

  (บริษัทได้ดำเนินการยื่นขอต่ออายุใบอนุญาตจาก คณะกรรมการกิจการกระจายเสียง
  กิจการโทรทัศน์ และกิจการโทรคมนาคมแห่งชาติแล้ว)

รูปแบบบริการ : เป็นบริการสื่อสารผ่านดาวเทียมที่ใช้จานสายอากาศขนาดเล็ก (VSAT)
เพื่อให้บริการจำกัดเฉพาะกลุ่ม การให้บริการแบ่งเป็น 2 รูปแบบ หลักๆ คือ

1. การให้บริการสื่อสารแบบทางเดียว (One Way Communications)

เป็นการบริการส่งสัญญาณเสียง ข้อมูล และสื่อผสม
จากสำนักงานของผู้ใช้บริการแห่งหนึ่งไปยังสำนักงานที่ต้องการรับสัญญาณดังกล่าว
และมีลักษณะการเชื่อมต่อเป็นแบบ Point to Multipoint (PtMP)
โดยสำนักงานที่ต้องการส่งสัญญาณต้องติดตั้งจานสายอากาศ (Antenna)
และชุดอุปกรณ์ส่งสัญญาณดาวเทียม (VSAT Equipment)
และสำนักงานที่ต้องการรับสัญญาณต้องติดตั้งจานสายอากาศ (Antenna)
และชุดอุปกรณ์รับสัญญาณดาวเทียม (VSAT Equipment)
ซึ่งสามารถนำไปประยุกต์ให้บริการกับผู้ใช้บริการในหลากหลายลักษณะ อาทิ

- บริษัทหลักทรัพย์ (Brokers) ที่ให้บริการรับซื้อขายหลักทรัพย์ให้กับลูกค้า

- สำนักงานข่าว ที่ให้บริการส่งข้อความให้กับสำนักงานข่าว, สถานีวิทยุ
และสถานีโทรทัศน์ที่ต้องการรับข่าวเพื่อนำไปอ่าน หรือนำไปออกอากาศ

2. การให้บริการสื่อสารแบบสองทาง (Two Way Communications)

เป็นการบริการสำหรับผู้ใช้บริการที่มีความต้องการทั้งรับและส่งสัญญาณเสียง ข้อมูล
และสื่อผสมระหว่างสำนักงานของผู้ใช้บริการที่ต้องการติดต่อสื่อสารกันได้ในเวลาพร้อมกัน
โดยการให้บริการดังกล่าวหากมีการติดต่อสื่อสารระหว่างสำนักงานสองแห่งจะเรียกการให้บริการแบบ
Point-to-Point (PtP) ซึ่งสามารถนำไปประยุกต์ให้บริการกับผู้ใช้บริการในหลากหลายลักษณะ
อาทิ

- กลุ่มพลังงานที่มีแท่นขุดเจาะน้ำมันในอ่าวไทย

- กลุ่มโรงแรม หรือรีสอร์ท ที่อยู่ตามเกาะหรือแหล่งท่องเที่ยวที่ห่างไหล

-
บริษัทข้ามชาติที่ทำธุรกิจและเช่าพื้นที่เปิดสำนักงานสาขาในอาคารสูงย่านใจกลางเมืองในประเทศไทย
รวมทั้งไม่มีพื้นที่ติดตั้งจานสายอากาศ แต่จำเป็นต้องติดต่อสื่อสารกับสำนักงานใหญ่

ขอบเขตการให้บริการ : ให้บริการจำกัดเฉพาะกลุ่มบุคคล ซึ่งได้กำหนดไว้ในกลุ่มลูกค้าเป้าหมาย
โดยบริษัทกำหนดขอบเขตการให้บริการทั้งที่เป็นข้อมูล, โทรศัพท์ และสื่อผสม
รวมทั้งมีเป้าหมายที่จะให้บริการภายในประเทศ และ บริการระหว่างประเทศ (ในลักษณะ Half
Circuit) โดยในส่วนของบริการระหว่างประเทศนั้น มีประเทศเป้าหมาย 2 ส่วนหลักๆ คือ

1. ประเทศที่บริษัทเคยได้สิทธิในการให้บริการอยู่แล้ว ภายใต้สัญญาร่วมการงานกับบริษัท ทีโอที
จำกัด (มหาชน) และบริษัทมีแผนจะยังคงให้บริการต่อไปเพื่อความต่อเนื่อง ได้แก่ กัมพูชา และ
ลาว

2. ประเทศที่บริษัทมีแผนงานจะขยายบริการเพิ่มเติม
โดยจะมุ่งไปที่ประเทศที่มีสาขาของกลุ่มบริษัทประเทศไทยไปลงทุน ได้แก่
ประเทศในแถบภูมิภาคเอเซียตะวันออกเฉียงใต้อื่นๆ (พม่า, เวียดนาม, มาเลเซีย, สิงคโปร์,
ฟิลิปปินส์, อินโดนีเซีย, บรูไน) และประเทศแถบเอเซียตะวันออกซึ่งมีศักยภาพสูง (จีน, ฮ่องกง,
เกาหลีใต้, ญี่ปุ่น)

ใบอนุญาตให้บริการอินเทอร์เน็ต แบบที่หนึ่ง เลขที่ NTC/MM/INT/ISP/I/010/2548

ผู้ออกใบอนุญาต : คณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ

อายุใบอนุญาต : บริษัทได้รับใบอนุญาตเป็นครั้งที่ 5 (25 สิงหาคม 2552 - 24 สิงหาคม 2557)

รูปแบบบริการ : จากการที่บริษัทมิได้มีโครงข่ายเป็นของตนเอง ดังนั้น
บริษัทจะเช่าใช้/ให้บริการร่วมกับโครงข่ายจากผู้ให้บริการโครงข่าย (Network Provider)
รายต่างๆ แล้วแต่รูปแบบการใช้งาน, ลักษณะความต้องการของลูกค้า รวมถึงสถานที่ตั้งของลูกค้า
ว่าจะเหมาะสมกับโครงข่ายของผู้ให้บริการโครงข่ายรายใดมากที่สุด เช่น โครงข่าย ADSL ของ
True, ADC, TT&T และโครงข่าย iPSTAR สำหรับบริการอินเตอร์ความเร็วสูง

ขอบเขตการให้บริการ : บริษัทได้แบ่งรูปแบบการให้บริการออกเป็น 4 ส่วนหลักๆ
ตามกลุ่มลูกค้าเป้าหมายทั่วประเทศ คือ กลุ่มลูกค้าองค์กร (Corporate) กลุ่มลูกค้ารายย่อย
(Individual) กลุ่มลูกค้าอินเทอร์เน็ตไร้สายความเร็วสูง (Wi-Fi Hotspot) และกลุ่มลูกค้า
VoIP

เอกสารแนบ 4

  -----------------------------------------------------------------------
  รายงานคณะกรรมการตรวจสอบ

  -----------------------------------------------------------------------

คณะกรรมการตรวจสอบของบริษัท จัสมิน อินเตอร์เนชั่นแนล จำกัด (มหาชน)
ประกอบด้วยกรรมการอิสระจำนวน 3 ท่าน ซึ่งเป็นผู้ทรงคุณวุฒิด้านการเงิน การบัญชี กฎหมาย
และการบริหารจัดการ ประกอบด้วย ดร.วิชิต แย้มบุญเรือง เป็นประธานคณะกรรมการตรวจสอบ
ดร.วรพล โสคติยานุรักษ์* และ ดร.โยธิน อนาวิล เป็นกรรมการตรวจสอบ
เพื่อทำหน้าที่ดูแลการดำเนินการตามบทบาทหน้าที่ความรับผิดชอบที่กำหนดในข้อบังคับคณะกรรมการตรวจสอบ

ในปี 2554 คณะกรรมการตรวจสอบได้มีการประชุมรวมทั้งสิ้น 4 ครั้ง
เพื่อปฏิบัติหน้าที่อย่างครบถ้วนตามขอบเขตความรับผิดชอบที่ระบุในกฎบัตรของคณะกรรมการตรวจสอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และในการประชุมแต่ละครั้งได้ประชุมร่วมกับผู้บริหารระดับสูง ผู้สอบบัญชี
ผู้บริหารของสำนักตรวจสอบภายใน ในวาระที่เกี่ยวข้อง
โดยผลการปฏิบัติงานของคณะกรรมการตรวจสอบในสาระสำคัญ สรุปได้ดังนี้

 พิจารณาสอบทานงบการเงินและงบการเงินรวมของบริษัท โดยได้ประชุมร่วมกับผู้สอบบัญชี
ในเรื่องความถูกต้องครบถ้วนของงบการเงิน นโยบายการบัญชี ประมาณการที่สำคัญ
และความเพียงพอในการเปิดเผยข้อมูล อีกทั้งได้พิจารณาข้อเสนอแนะและข้อสังเกตของผู้สอบบัญชี
คณะกรรมการตรวจสอบมีความเห็นว่างบการเงินดังกล่าว
ได้จัดทำขึ้นอย่างถูกต้องตามมาตรฐานการบัญชีที่รับรองทั่วไป
มีความถูกต้องตามที่ควรในสาระสำคัญและมีการเปิดเผยข้อมูลที่สำคัญอย่างเพียงพอ
ซึ่งผู้สอบบัญชีได้แสดงความเห็นอย่างเป็นอิสระไว้ในรายงานของผู้สอบบัญชีที่นำเสนอต่อคณะกรรมการบริษัท

 พิจารณาให้ความเห็นชอบแผนงานการตรวจสอบภายในประจำปี 2555
ซึ่งได้จัดทำขึ้นบนพื้นฐานของการประเมินความเสี่ยง
เพื่อให้ครอบคลุมระบบงานต่างๆ/หน่วยงานที่มีความสำคัญและมีความเสี่ยงสูง

 พิจารณาและให้ความเห็นต่อผลการตรวจสอบภายใน
และติดตามความคืบหน้าของการติดตามผลการปฏิบัติงานภายใต้การกำกับดูแลของสำนักตรวจสอบภายใน
คณะกรรมการตรวจสอบมีความเห็นว่า การตรวจสอบภายในของบริษัทเป็นไปอย่างอิสระ
เพียงพอและมีประสิทธิผล

 สอบทานการประเมินความเพียงพอของระบบควบคุมภายใน
ตามแนวทางที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
ซึ่งครอบคลุมถึงการควบคุมด้านการบริหาร ด้านการเงิน ด้านการปฏิบัติตามกฎหมาย
คณะกรรมการตรวจสอบมีความเห็นว่า บริษัทมีระบบการควบคุมภายในที่เพียงพอ
เหมาะสมและมีประสิทธิภาพ


สอบทานการทำรายการที่เกี่ยวโยงกันหรือรายการที่อาจมีความขัดแย้งทางผลประโยขน์ของบริษัทและบริษัทย่อย
ตามหลักเกณฑ์ของตลาดหลักทรัพย์แห่งประเทศไทย
คณะกรรมการตรวจสอบมีความเห็นว่าการทำรายการดังกล่าวเป็นไปอย่างสมเหตุสมผล
มีเงื่อนไขต่างๆ ตามปกติของธุรกิจ และมีการเปิดเผยข้อมูลในเรื่องดังกล่าวอย่างถูกต้อง โปร่งใส
ครบถ้วน เพียงพอ ตามข้อกำหนดของตลาดหลักทรัพย์แห่งประเทศไทย

 การประชุมร่วมกันกับฝ่ายบริหาร เพื่อหารือ แลกเปลี่ยนความคิดเห็นอย่างต่อเนื่อง
และรับทราบการเปลี่ยนแปลงกฎระเบียบ ข้อบังคับต่างๆ ที่เกี่ยวข้องกับการดำเนินงานของบริษัท
เพื่อให้การปฏิบัติหน้าที่เป็นไปอย่างมีประสิทธิภาพและทันต่อเหตุการณ์

 คณะกรรมการตรวจสอบได้พิจารณาผลการปฏิบัติงานในปีที่ผ่านมาของผู้สอบบัญชีภายนอกแล้ว
มีความเห็นว่า การปฏิบัติงานของผู้สอบบัญชีประกอบด้วย ความรู้ ความเชี่ยวชาญ ประสบการณ์
ความเป็นอิสระ รวมทั้งได้พิจารณาค่าตอบแทนที่เหมาะสมและได้เสนอต่อคณะกรรมการบริษัท
เพื่อขออนุมัติที่ประชุมผู้ถือหุ้นพิจารณาเสนอแต่งตั้งบริษัท สำนักงาน เอินส์ท แอนด์ ยัง จำกัด
เป็นผู้สอบบัญชีของบริษัท ประจำปี 2555

โดยสรุป คณะกรรมการตรวจสอบไม่พบข้อบกพร่องของระบบการควบคุมภายใน
ที่จะส่งผลกระทบต่อการดำเนินงานของบริษัท อย่างมีสาระสำคัญ และเห็นว่าบริษัท
ได้ดำเนินงานภายใต้การกำกับดูแลกิจการที่ดี
เป็นไปตามข้อกำหนดและกฎหมายที่เกี่ยวข้องกับการดำเนินธุรกิจ

(ดร.วิชิต แย้มบุญเรือง)

ประธานคณะกรรมการตรวจสอบ

หมายเหตุ : * ดร.วรพล โสคติยานุรักษ์ ลาออกจากกรรมการตรวจสอบเมื่อวันที่ 27 กันยายน
2554 บริษัทได้ดำเนินการจดทะเบียนกรรมการลาออกกับกระทรวงพาณิชย์เมื่อวันที่ 3 ตุลาคม 2554
และนางจันทรา บูรณะฤกษ์ ได้เข้ารับตำแหน่งแทนเมื่อวันที่ 20 ธันวาคม 2554